— Штогод для абласнога і рэспубліканскага этапаў фарміруецца склад распрацоўшчыкаў алімпіядных заданняў. Гэтыя заданні ў адзін і той жа дзень даводзяцца да ўсіх рэгіёнаў краіны і Мінска. Таксама штогод зацвярджаецца склад журы заключнага этапу алімпіяды, куды ўваходзяць выкладчыкі ўстаноў вышэйшай адукацыі з усіх рэгіёнаў, найлепшыя педагогі па кожным прадмеце і метадысты інстытутаў развіцця адукацыі, — паведаміла Анжэла Кудаярава. — Акрамя каманд з абласцей і Мінска, у заключным этапе асобна прымае ўдзел каманда ліцэя БДУ.